Taalgebruik: regoor of reg oorArgieffoto Regoor beteken “direk oorkant”, “presies teenoor”: Die vriende bewoon huise regoor mekaar. Hy sit daar regoor ons na ons en kyk. Reg oor is die korrekte spelling wanneer jy dit gebruik in die betekenis oor ‘n groot gebied (d.w.s. dwarsoor): Dit het reg oor die land goed gereën. Mense van reg oor die land het gehelp om die dorp weer op die been te bring. Jy kan ook skryf “dit het oor die land heen goed gereën”, of “dit het dwarsoor die land goed gereën”. Regoor beteken dus “presies oorkant” bv. ŉ gebou, en teenoor beteken “aan die oorkant van” die gebou. Teenoor word ook figuurlik gebruik vir twee sake wat teenoor mekaar gestel word.